Arbejdsark til sprogfunktioner
1. Forklar sprogmodellen (figur 2) på s. 25. Hvordan hænger de forskellige sprogfunktioner sammen med de faktorer, der altid er til stede i en kommunikationssituation (afsender, modtager, indhold, kontakt, sprogbrug og form)?
a. Kig på, hvilket fokus den enkelte sprogfunktion har og med hvilken effekt.

2. Hvilken sprogfunktion er den dominerende i følgende meddelelser:
a. Mekanik kan nikke, dikkedarer dikke, elastikker ikke stikke og ståhejer ikke stå.
b. Vi må hellere se at komme i gang #eksamen #huehuehuesnart.
c. Yeeeeeeesssss! Jeg gjorde det!!!!
d. Tak komplimentet, men du er altså også mega dejlig. 
e. Skriv en kommentar #tagfortags.
f. Eksamensperioden begynder d. 25. maj.

3. Find et eksempel på hver af de seks forskellige sprogfunktioner i onlineinteraktioner. Notér jeres eksempler.

4. Er der nogle af de seks sprogfunktioner, der optræder hyppigere i onlineinteraktioner end andre? Hvorfor tror I?

5. Kreativ skriveøvelse: Omskriv følgende tekst (hvor den referentielle sprogfunktion dominerer) til en tekst, hvor det er den ekspressive sprogfunktion, der dominerer.
a. Vejret er dårligt. Himlen er helt grå, og det er overskyet uanset, hvor man kigger hen. Termometeret siger 18 grader, og vinden får det til at føles koldere. Det er midt september, og om en måned går de fleste på efterårsferie, men lige nu er mange ved at finde sig til rette i deres nye rolle som HHX-elev. De nye elever ser ind i tre spændende år, og indtil videre vil de stadig blive bedømt efter 7-trinsskalaen (også kaldet 12-tals-skalaen), som blev indført i 2007 i Danmark.

6. Omskriv derefter til tekster, hvor det først er den fatiske, dernæst den direktive og efterfølgende den æstetiske sprogfunktion, der dominerer. Sammenlign og diskuter jeres fire forskellige bud på omskrivninger. 

7. Kan man gøre det samme med den metasproglige funktion? Hvorfor/hvorfor ikke?
